“โรเบิร์ต แคปแพลน” นั่งปธ.เฟดสาขาดัลลัสคนใหม่
"โรเบิร์ต แคปแพลน" นั่งปธ.เฟดสาขาดัลลัสคนใหม่
18 ส.ค. 2558

ธนาคารกลางสหรัฐ (เฟด) สาขาดัลลัส ประกาศแต่งตั้งนายโรเบิร์ต สตีเวน แคปแพลน อดีตผู้บริหารของโกลด์แมน แซคส์ เป็นประธานและเจ้าหน้าที่บริหารสูงสุดคนใหม่
โดยนายแคปแพลนจะขึ้นมาดำรงตำแหน่งในวันที่ 8 ก.ย. แทนนายริชาร์ด ฟิชเชอร์ ซึ่งครบวาระการดำรงตำแหน่งเมื่อเดือนมี.ค.ที่ผ่านมา
ปัจจุบันนายแคปแพลนเป็นอาจารย์ด้านการจัดการและรองคณบดีอาวุโสของฮาร์วาร์ด บิสิเนส สคูล ก่อนที่จะร่วมงานกับฮาร์วาร์ดในปี 2549 แคปแพลนดำรงตำแหน่งรองประธานของโกลด์แมน แซคส์ กรุ๊ป อิงค์ โดยดูแลหน่วยวาณิชธนกิจและการจัดการการลงทุนในระดับสากล
ทั้งนี้ ประธานเฟดสาขาดัลลัสจะเข้าร่วมในการประชุมของคณะกรรมการกำหนดนโยบายการเงิน(FOMC) ของเฟด แต่จะไม่มีสิทธิ์ลงมติจนกว่าจะถึงปี 2560 ซึ่งจะมีการสลับสับเปลี่ยนให้เฟดสาขาดัลลัสมีสิทธิ์ในการลงมติ